Hawker Tempest

Hawker Tempest (tempest znamená v preklade búrka) bol veľmi výkonným britským stíhacím/bombardovacím lietadlom používaným počas druhej svetovej vojny. Na rozdiel od väčšiny najpoužívanejších britských lietadiel vznikol až počas vojny.

 Vznik a vývoj 

Stíhacie lietadlo Tempest vzniklo radikálnou modernizáciou typu Hawker Typhoon, keď po prvých letových testoch prototypov bolo jasné, že konštruktéri zvolili profil s príliš veľkou relatívnou hrúbkou, takže krídlo malo väčší odpor než sa očakávalo. Výsledkom bola konštrukcia stroja, ktorý firma spočiatku označovala ako Typhoon Mk.II. V roku 1940 bolo navrhnuté úplne nové krídlo poloeliptického pôdorysu, s nižším, úplne novým profilom. Bola objednaná stavba piatich prototypov s rôznymi motormi, z ktorých najprv sa do vzduchu dostal Tempest V s motorom Sabre II (teda rovnaký motor, ktorý poháňal už starší Typhoon). Prvý sériový Tempest Mk.V bol zalietaný v lete 1943, na jar 1944 sa Tempesty dostali k operačným jednotkám do výzbroje. Lietadlo bolo vyzbrojené štyrmi kanónmi kalibru , malo možnosť niesť bomby, prídavné nádrže či neriadené raketové strely. Mohlo dosiahnuť rýchlosť až vyše /h, a tak bolo nasadzované proti lietadlovým strelám V-1 (Fi-103). Firma Hawker vyrobila 805 strojov Tempest V a po vojne ešte 142 lietadiel verzie Mk.VI s výkonnejšou verziou motora Sabre, určené pre prevádzku v trópoch, s väčším chladičom kvapaliny a oleja (tie boli premiestnené do nábežnej hrany krídla). Výroba Tempestov trvala až do roku 1946. Celkom bolo vyrobených 1 702 kusov všetkých verzií (t. j. Mk.V, Mk.II a Mk.VI).


 Operačné nasadenie 
Lietadlá Tempest ašpirovali vďaka svojej rýchlosti i ostatným vlastnostiam na titul najlepšej stíhačky RAF. S Tempestom lietal aj francúzsky pilot Pierre Clostermann JJ–W (sériové číslo EJ893), US–G (sériové číslo NV968), JF–E (sériové číslo NV994) a JF–E (sériové číslo NV724) „Veľký Karol“ („Le Grand Charles“), ktorý napísal knihu Veľký cirkus, v ktorej sú okrem iného popísané aj vlastnosti tejto stíhačky.

 Špecifikácie (Tempest Mk.V) 
 Technické údaje 
 Posádka: 1
 Dĺžka:  
 Rozpätie:  
 Výška:  	
 Plocha krídel:  
 Hmotnosť prázdneho lietadla:  
 Vzletová hmotnosť:  
 Maximálna vzletová hmotnosť: 
 Pohonná jednotka: 1 × kvapalinou chladený 24-valcový motor s valcami do H Napier Sabre IIA alebo IIB, alebo IIC s výkonom 1 625 kW (Sabre IIA)

 Výkony 	
 Maximálna rýchlosť: /h (s motorom Sabre IIA vo výške ), /h (s motorom Sabre IIB vo výške ) 
 Dolet:  alebo až  (so 409 litrovými prídavnými nádržami) 	
 Dostup: 
 Stúpavosť: /s 
 Plošné zaťaženie: /m²
 Pomer výkon/hmotnosť: 0,31 kW/kg

 Výzbroj 
 4× kanón Hispano Mk.II kalibru  (so zásobou 200 nábojov)
 2× bomba s hmotnosťou  alebo 
 8× raketa RP-3 kalibru 76,2 mm (tieto rakety sa používali až po druhej svetovej vojne)
 rezerva pre dve 205 litrové alebo 409 litrové prídavné palivové nádrže

 Zdroje 

 VÁLKA, Zbyněk. Stíhací letadla: 1939-45/ Velká Británie - Německo. Olomouc : Votobia, 1996. 110 s. ISBN 80-7198-260-1.
 Časopis Letectví & kosmonautika

 Iné projekty 

Kategória:Britské stíhacie lietadlá
Kategória:Lietadlá druhej svetovej vojny
Tempest
Kategória:Britské stíhacie bombardéry